Om os - Golfhuvudstaden
Med vores grundige viden om golf og ti velanskrevne golffaciliteter i nærheden af byen har vi fået tildelt titlen Sveriges Golfhovedstad af golfverdenen. Det er vi meget stolte af. Der er et bredt udvalg, med alt lige fra Halmstad GK, som er rig på traditioner, og til den innovative Volkswagen Golf Arena.
Halmstad GK er en af Sveriges ældste og fremmeste golfbaner. Klubben har været vært for flere internationale mesterskaber gennem årene såsom Solheim Cup i 2007. Til sommer i 2015 bliver det igen tid til en større turnering, idet det europæiske mesterskab for herrehold skal afgøres her. Volkswagen Golf Arena er blevet kaldt Sveriges bedste træningsbane, og banen har fået stor international bevågenhed. Udover disse faciliteter finder du adskillige skønne golfbaner i varierende miljøer, herunder flere med pay and play-muligheder. Her kan man komme og spille, hvis man er nysgerrig efter at prøve at spille golf. Der er ialt 207 golfhuller i Halmstad.
Men Golfhovedstaden byder på meget mere. I Halmstad finder du drivkraften til golfudvikling. Mange unge talenter vokser op og udvikler sig kontinuerligt i deres hjemby Halmstad. Desuden flytter mange drenge og piger, der vælger at fokusere på golf, til Halmstad for at studere ved Scandinavian School of Golf, som er det eneste uddannelsessted i Europa, hvor man kan kombinere golf på eliteniveau med en højere uddannelse. Der bliver også udført avanceret forskning i golf og sundhed på Halmstad University.
Kort sagt - vi er Sveriges Golfhovedstad, og vi lever og ånder for golf hele året rundt!
Projekt Golfhovedstaden
Destination Halmstad lancerede projekt Golfhovedstaden i oktober 2012 med det formål at få større gavn af Halmstad's stærke position inden for golfsporten. Formålet er at stimulere turistindustrien i Halmstad og at fremme væksten med flere jobmuligheder på langt sigt.
Med hjælp fra golfen og med branding af Golfhovedstaden vil der blive skabt vækst for hele turistindustrien. Ved at fremhæve byens unikke brede udbud af golfbaner får man gjort Halmstad interessant for endnu flere besøgende. Byens gæster vil opdage og opleve golf såvel som de andre turistattraktioner. Golffaciliteter, hoteller, restauranter, museer, butikker osv. vil kunne få glæde af den stigende turisme.
Projektet er rettet mod golfspillere såvel som ikke-golfspillende turister samt mod både gæster og fastboende i Halmstad. Udover at tiltrække flere besøgende til Halmstad arbejder projektet på at give flere mennesker chancen for at opdage og opleve golfsporten i Halmstad.
Projektet fortsætter indtil sommeren 2015 under ledelse af Destination Halmstad og i samarbejde med Halmstad kommune, turistbranchen og erhvervslivet.
Lad dig involvere og bliv partner!
Kunne du tænke dig at være med i Projekt Golfhovedstaden? Du er måske en del af byens turistindustri og er interesseret i, at vores nye besøgende kan finde dig. Eller du er i en virksomhed, der kan drage fordel af, at Halmstad bliver en endnu mere attraktiv by. Du er velkommen til at komme med i projektet som partner, og du kan kontakte projektleder Lina Siljegård.
Lina Siljegård: +46-722 29 78 65, lina.siljegard@halmstad.se